**Pot knjige na OŠ Šmartno v Tuhinju**

Na šoli do 13. marca 2020 gostimo potujočo razstavo **Pot knjige, od avtorja do bralca**. Ogled razstave nam je omogočila Javna agencija za knjigo Republike Slovenije, ki je razstavo pripravila v sodelovanju z Bralnim društvom Slovenije. Avtor besedila je Žiga X Gombač, ilustracije je prispeval David Krančan.

Na 12 plakatih je v obliki stripa prikazan nastanek knjige. Glavni junak, knjižni molj nas popelje na prav posebno pot – pot nastanka njegovega novega doma – knjige. Predstavi nam, kdo vse sodeluje pri rojstvu knjige. Popelje nas v založbo, tiskarno, knjigarno in knjižnico ter na koncu predstavi svoj novi dom in nas povabi naj ga čim večkrat obiščemo.

Vabimo vas, da postojite pred plakati in si razstavo ogledate.

Olga Drolc, knjižničarka



